Appendiċi 2 għall-anness II

SPEĊIFIKAZZJONIJIET TAX-XIBKA TAT-TKARKIR TAT-TIP T90

a. Definizzjoni

1. Ix-xbieki tat-tkarkir tat-tip T90 huma definiti bħala xbieki tat-tkarkir, tartaruni Daniżi u tagħmir simili li jkollhom xkora u biċċa ta' estensjoni magħmula minn xbiek ta' malji f'forma ta' djamant imdawra 90° sabiex id-direzzjoni prinċipali ta' l-ispag ta' l-immaljar ikun parallel mad-direzzjoni tat-tkarkir.

2. Id-direzzjoni prinċipali ta' l-ispag ta' l-immaljar ta' xibka standard immaljata f'forma ta' djamant (A) u ta' xibka mdawra 90° (B) tinsab murija fil-Figura 1 hawn taħt.

Figura 1

b. Daqs tal-malji tax-xibka u Kejl

Id-daqs tal-malja tax-xibka għandu jkun ta' l-anqas 110 mm. B'deroga mill-Artikolu 5(1) tar-Regolament (KE) Nru 129/2003, id-daqs tal-malja tax-xibka fl-ixkora u fil-biċċa ta' l-estensjoni għandha titkejjel b'mod perpendikolari għall-assi lonġitudinali tat-tagħmir tas-sajd.

ċ. Ħxuna ta' l-ispag

Il-materjal tal-ħjut ta' l-ixkora u l-biċċa ta' l-estensjoni għandu jkun ta' ħajt polyethylene bi ħxuna ta' spaga waħda ta' mhux aktar minn 6 mm jew bi ħxuna ta' spaga doppja ta' mhux aktar minn 4 mm rispettivament. Din id-dispożizzjoni ma għandiex tapplika għall-aħħar ringiela tal-malji, fuq wara, fl-ixkora jekk din ikollha siegla.

d. Fabbrikazzjoni

1. Għandhom jiġu magħmula xkora u estensjoni ta' malji mdawra (T90) minn żewġ pannelli ta' l-istess qies, bl-istess numru ta' malji fil-wisa' u t-tul, u bl-orjentazzjoni tal-malji deskritta hawn fuq, magħquda b'żewġt iċmus laterali. Kull pannell għandu jiġi magħmul b'għoqiedi li ma jiżolqux u b'tali mod li l-malji jibqgħu miftuħin kompletament matul il-ħin kollu li jkunu qed jintużaw.

2. In-numru ta' malji miftuħa fi kwalunkwe ċirkonferenza għandu jkun kostanti mill-parti ta' quddiem ta' l-estensjoni sa l-aħħar parti ta' l-ixkora.

3. Fil-punt tar-rabta ta' l-ixkora jew tal-biċċa ta' l-estensjoni mal-parti konika tax-xibka tat-tkarkir, in-numru ta' malji fiċ-ċirkonferenza fl-ixkora jew fil-biċċa ta' l-estensjoni għandu jkun 50 % ta' l-aħħar ringiela ta' malji tal-parti konika tax-xibka tat-tkarkir.

4. Xkora u biċċa ta' estensjoni jinsabu illustrati fil-Figura 2 hawn taħt.

e. Ċirkonferenza

Il-numru ta' malji fi kwalunkwe ċirkonferenza fl-ixkora u l-biċċa ta' estensjoni, bl-esklużjoni tal-partijiet imwaħħla u ċ-ċmusi ma għandux ikun aktar minn 50.

f. Ċrieki tal-ġuntura

It-tarf ta' quddiem tal-pannelli inkluż kemm l-ixkora u l-biċċa ta' estensjoni għandu jiġi miżjud b'ringiela mmaljata ta' nofs malji. It-tarf ta' wara tal-pannell ta' l-ixkora għandu jiġi miżjud b'ringiela sħiħa ta' malji mmaljati li jkunu jistgħu jiggwidaw is-siegla.

g. Ċinga ta' l-irfigħ

It-tul taċ-ċinga ta' l-irfigħ ma għandux ikun inqas minn 3,5 m.

h. Baga ta' l-ixkora

Il-baga ta' l-ixkora għandha tkun f'forma ta' sfera u jkollha dijametru massimu ta' 40 cm. Għandha tkun marbuta bil-ħabel tal-baga mas-siegla.

Figura 2

Netting twine: PE 6 mm single or, only in codend, 4 mm double

All meshes turned 90 degree

Main run of netting yorn

parallel to longitudinal

axis of the trawl

Codend

Extension piece

2 panels of equal dimensions

Cut: all knots

Circumference 50 % of adjoining meshes in tapered part of the trawl — in the case of equal mesh opening of a rear edge of a belly and extension

— or according to annex I